ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI





PROIECT

HOTĂRÂRE

Nr.   41    din  01.09.2022
privind aprobarea normelor privind buna convieţuire, ordinea şi liniştea publică, practicarea unui comerţ civilizat, respectarea normelor de igiena, gospodărirea comunei şi protecţia mediului
 
 
 
Consiliul Local al comunei Blândeşti; judeţul Botoşani, întrunit în şedinţa   din data de 

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
d) art. 7 din  Legea nr. 52/2003 – privind transparenţa decizională în administraţia publică, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu, referatul nr. 3140/2022 al consilierului delegat cu atribuții de viceprimar
Văzând rapoartele  comisiilor de specialitate ale Consiliului Local al comunei Blândeşti; 


Ţinând cont de  prevederile art. 24 din OG nr. 21/2002 privind gospodărirea localităţilor rurale şi urbane aprobată şi modificată de Legea nr. 515/2002, OUG nr. 195/2005, aprobată cu modificări prin Legea nr. 265/2006, cu modificările şi completările ulterioare, privind protecţia mediului, OG nr. 2/2001, aprobată cu modificări prin Legea nr. 180/2002, cu modificările şi completările ulterioare, privind regimul contravenţiilor,
În baza art. 129, aliniat (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

 
HOTĂRĂŞTE
 
Art.1. Asigurarea şi păstrarea unui mediu natural curat, a ordinii şi liniştii publice, a spiritului de bun gospodar manifestat prin utilizarea raţională şi conformă cu destinaţia lor a bunurilor  şi amenajărilor de orice fel de pe domeniul public şi privat al comunei, precum şi respectarea normelor igienico-sanitare, constituie obligaţii fundamentale atât pentru autoritatea administraţiei publice locale cât şi pentru persoanele juridice şi cetăţenii rezidenţi ori aflaţi în tranzit prin comuna Blȃndești.
Pentru buna gospodărire a comunei, păstrarea curăţeniei, pentru protecţia şi conservarea mediului, a normelor de igienă, de practicare a unui comerţ civilizat şi pentru păstrarea ordinii şi liniştii publice, societăţile comerciale, regiile autonome, instituţiile de toate categoriile, întreprinzătorii particulari, proprietarii de imobile şi cei ce le au în administrare, precum şi cei care deţin, cu orice titlu, clădiri şi terenuri în comuna Blȃndești, au următoarele obligaţii:
Art.2. Pentru menţinerea unui climat normal de siguranţă şi linişte publică pe raza comunei Blȃndești şi promovarea unor relaţii civilizate în viaţa cotidiană, cetăţenii au obligaţia de a manifesta un comportament civic şi moral în familie şi societate, pe stradă, în locurile şi localurile publice şi în mijloacele de transport în comun, în spiritul normelor de bună convieţuire socială şi a reglementărilor în vigoare, dând dovadă de bună credinţă în exercitarea drepturilor şi libertăţilor cetăţeneşti.
Art.3. (1) Pentru realizarea dezideratelor cuprinse în art. 1 şi 2 este necesară instituirea unor norme privind buna convieţuire, ordinea şi liniştea publică, practicarea unui comerţ civilizat, respectarea normelor de igiena, gospodărirea comunei şi protecţia mediului în Comuna Blȃndești. 

(2) Nerespectarea normelor, interdicţiilor sau obligaţiilor cetăţeneşti prevăzute în prezentul act normativ constituie contravenţie şi se sancţionează cu amendă, dacă fapta nu a fost comisă în aşa fel încât să constituie infracţiune, potrivit legii penale. 

 
CAPITOLUL 1
Norme privind salubrizarea şi protecţia mediului înconjurător în Comuna Blȃndești
Art.4. Persoanele fizice şi juridice au obligaţia de a proteja mediul natural, a păstra curăţenia şi estetica locurilor publice din comuna Blȃndești, potrivit reglementărilor edilitar-gospodăreşti stabilite de  administraţia publică locală.
Art.5. Cetăţenii şi  persoanele juridice au obligaţia de a menţine curăţenia şi igiena publică prin colectarea selectivă a deşeurilor, depozitarea reziduurilor menajere, industriale, agricole, precum şi materialele refolosibile sau deşeurile reciclabile numai în locurile special amenajate, potrivit normelor în vigoare.
Art.6. Realizarea şi întreţinerea parcurilor, plantaţiilor, spaţiilor verzi, amenajărilor peisagistice şi aliniamentelor stradale de pe domeniul public sau privat al Comunei Blȃndești se asigură de către compartimentul gospodărie comunală  şi operatorul public desemnat.
Art.7. (1) În scopul conservării şi dezvoltării durabile a parcurilor şi spaţiilor verzi, tăierea sau scoaterea din rădăcini a arborilor situaţi pe domeniul public sau privat al Comunei Blȃndești se va efectua numai de formaţiile specializate din cadrul compartimentului gospodărie comunală, fiind interzisă o astfel de operaţiune oricărei alte persoane juridice sau fizice.
(2) Pentru efectuarea tăierii arborilor potrivit alin.(1), se vor obţine în prealabil: avizul responsabilului urbanism al primăriei, acordul de mediu de la A.P.M. Botoșani, marcarea arborilor de către personalul autorizat al Direcţiei Silvice Botoșani. 
(3) Tăierea arborilor se va putea face numai în perioada de repaus vegetativ (15 octombrie – 15 martie).
(4) Arborii căzuţi la pământ (doborâţi) sau înclinaţi în urma unor fenomene naturale deosebite (furtuni, alunecări de teren, precipitaţii abundente etc) vor fi tăiaţi imediat de către formaţiile prevăzute la alin.(1) sau lucrătorii serviciilor pentru situaţii de urgenţă, fără a se mai face aplicarea alin.(2). 
Art.8. Constituie contravenţie la normele privind salubrizarea şi protecţia mediului înconjurător pe raza Comunei Blȃndești şi se sancţionează cu amendă săvârşirea oricăreia din următoarele fapte:
	Pct.
	Descrierea faptei
	Amenda (lei)

	
	
	Persoane
fizice
	Persoane juridice

	1
 
 
	Tăierea sau scoaterea din rădăcini, fără drept, a arborilor, arbuştilor, puieţilor sau lăstarilor, cu excepţia celor declaraţi monumente ale naturii sau protejaţi, pentru care se aplică legile speciale. 
	500 – 2000
	1000 - 2500

	2
 
 
	Însuşirea arborilor, arbuştilor, puieţilor sau lăstarilor doborâţi de fenomene naturale sau care au fost tăiaţi ori scoşi din rădăcini în cadrul unor lucrări specifice, fără aprobarea serviciilor de specialitate a autorităţii locale.
	150 – 1000
	250 - 2000

	3
 
	Tăierea ramurilor sau zdrelirea arborilor, arbuştilor, puieţilor sau lăstarilor, cu excepţia tăierilor de corecţie autorizate.
	100- 500
	150 - 1000

	4
 
 
 
	Distrugerea sau deteriorarea florilor, gardurilor vii, plantelor de orice fel sau ierbii din spaţiile verzi, parcuri, grădini publice, aranjamente peisagistice, aliniamente stradale, rondouri, peluze, cimitire şi alte locuri publice,  prin rupere, tăiere, smulgere, călcare, strivire cu diverse obiecte, efectuarea de lucrări neautorizate sau prin orice alte mijloace. 
	300 – 1500
	500 – 2500

	5
 
 
	Distrugerea sau degradarea în orice fel a mobilierului urbanistic aferent aranjamentelor dendro-florale ori a împrejmuirilor, aleilor, potecilor pietruite, marcajelor, plăcuţelor sau panourilor de informare, orientare sau avertizare, a trotuarelor sau  bordurilor, precum şi executarea de pene-rampe la acestea.
	300 – 1500
	500 – 2500

	6
 
	Folosirea spaţiilor verzi sau a mobilierului urbanistic aferent ornamentelor dendro-florale în alt scop decât cel potrivit destinaţiei acestora.
	100 – 1000
	500 – 2000

	7
	Păşunatul animalelor pe zonele verzi ale comunei, pe terenul aferent scolilor, plantaţii, pe malul pȃrâurilor sau în alte locuri publice, precum şi lăsarea liberă a animalelor şi păsărilor domestice în aceste locuri.
	300 – 2000
	1000 – 2500

	8
 
 
	Transportul rumeguşului şi a deşeurilor de orice fel în mijloace de transport fără prelată, neînchise sau neasigurate corespunzător, precum şi împrăştierea acestora pe carosabil
	200 – 1500 
	500 – 2500

	9
	Transportul de materiale radioactive/periculoase în vehicule necorespunzătoare, fără respectarea normelor legale în vigoare, staţionarea sau devierea de la traseul obligatoriu al acestora, depozitarea în alte locuri decât cele special amenajate
	500-2000
	1000-2500

	10
 
	Aplicarea sau înscrierea fără drept, prin orice mijloc, pe mobilierul urbanistic ori pe arborii de pe domeniul public sau privat al comunei de însemne sau anunţuri de orice fel.
	100 – 600
	500 – 1000

	11
	Aprinderea de focuri în parcuri, zone verzi sau în oricare alte locuri publice ori pe proprietăţile private care sunt în apropierea unor locuinţe, creându-se disconfort locuitorilor din cauza fumului.
	100 – 600
	200 – 1000

	12
	Prelucrarea sau depozitarea unor materiale care emană mirosuri respingătoare sau fum fără luarea de măsuri pentru protejarea locuinţelor şi persoanelor aflate în raza de acţiune. 
	100 – 1000
	250 – 2500 

	13
	Aruncarea în locuri publice de resturi alimentare, resturi de ţigări, coji de seminţe, bilete de călătorie, hârtii, sticle, borcane, ambalaje sau deşeuri de orice fel şi nedepunerea lor în coşurile de gunoi, în pubele sau containere de precolectare.
	100 – 2000
	500 – 2500

	14
	Recoltarea deşeurilor sau resturilor de orice fel din spaţiile sau din recipientele de precolectare ori de pe rampa de gunoi a comunei.
	50 – 500
	500 – 2000

	15
	Murdărirea şi deteriorarea de către producători individuali sau comercianţi a spaţiilor, meselor sau tonetelor pentru comerţ stradal ori din pieţe, oboare şi bazar, indiferent sub ce titlu sunt deţinute acestea.
	300 – 1500
	500 – 2500

	16
	Murdărirea străzilor şi trotuarelor cu noroi, balast, pietriş, rumeguş sau altele asemenea ori prin spălarea vehiculelor, ambalajelor şi bunurilor de orice fel.
	500 – 1500 
	1000 – 2500

	17
	Arderea izolaţiilor cablurilor electrice, a anvelopelor sau a maselor plastice în locuri publice.
	300 – 1500
	500 – 2500 

	18
	Folosirea locurilor publice drept toalete.
	100 – 1000
	 


	19
	Aruncarea obiectelor de uz casnic sau a dezmembrărilor din acestea pe străzi, în parcuri, pe malurile apelor, pe terenuri virane ori în coşurile de gunoi amplasate în locuri publice. 
	500 – 2000
	1000 – 2500

	20
	Scoaterea gunoaielor şi a apelor menajere uzate din localuri, magazine sau imobile şi aruncarea lor pe străzi, precum şi împrăştierea gunoiului măturat de pe trotuare în rigole sau pe carosabil. 
	300 – 2000
	500 – 2500

	21
	Deversarea în pâraie, râuri, lacuri sau în locuri publice a apelor rezultate din procese tehnologice, a reziduurilor industriale, gospodării, a gunoaielor de tot felul, etc.
	1000-2000
	1500-2500

	22
	Spălarea vehiculelor, animalelor, obiectelor de uz casnic şi altor bunuri în pâraie, râuri, izvoare, pe străzi, trotuare, parcări, spaţii verzi, pajişti etc.
	200-1000
	500-2500

	23
	Abandonarea sau îngroparea păsărilor sau animalelor moarte în alte locuri decât cele stabilite prin dispoziţia autorităţii publice locale precum şi aruncarea acestora în apele pâraielor, râurilor, lacurilor
	500-2000
	1000-2500

	24
	Extragerea materialului pietros, a nisipului, a argilei prin săpături, de pe marginea căilor de acces, din diguri, parcuri sau alte locuri de interes public
	300-1000
	500-2500


 
CAPITOLUL 2
Norme privind buna gospodărire, întreţinere şi folosire a construcţiilor de orice fel pe raza Comunei Blȃndești
 
Art.9. (1) Persoanele fizice şi juridice, organizaţiile de orice natură care deţin şi utilizează construcţii de orice fel şi sub orice titlu vor lua măsuri pentru a le gospodări, întreţine şi păstra într-o permanentă în stare de curăţenie, a le consolida, amenaja şi repara potrivit cerinţelor de estetică edilitară şi urbanistică, a normelor sanitare şi de protecţie a mediului înconjurător. 
(2) Proprietarii au obligaţia de a demola imobilele pe care le deţin, aflate în stare avansată de degradare, în conformitate cu legislaţia în domeniu, conform proiectului tehnic, după obținerea autorizației de demolare.
Art.10. (1) Deţinătorii de imobile sub orice titlu şi utilizatorii acestora au următoarele obligaţii:
a) să menţină în permanenţă a curăţenia trotuarelor, rigolelor, şanţurilor şi zonei cuprinse între imobil, respectiv limita proprietăţii şi calea publică, înlăturarea zăpezii şi gheţii de pe acestea, de pe acoperişuri şi terase, imediat ce se aşează şi formează gheaţă, desfundarea periodică a jgheaburilor, burlanelor, a şanţurilor şi podeţelor aferente, pentru a evita colmatarea lor.
b) să asigure captarea, decolmatarea şi întreţinerea în condiţii de igienă a izvoarelor, fântânilor de apă potabilă, a pâraielor şi râurilor care se află sau curg pe terenurile în proprietate sau administrare. Se va asigura decolmatarea şi întreţinerea, sub toate aspectele, a şanţurilor, a podurilor şi podeţelor. 
c)  să împrejmuiască curţile, grădinile, aleile de acces aflate în proprietate, administrare sau folosinţă cu gard viu, gard din prefabricate, lemn, fier și să repare gardurile aflate în stare de degradare.
Art.11. Deţinătorii de imobile sub orice titlu precum sau locatarii au obligaţia de afişare a numarului de imobil alocat de autoritatea locală.
Art.12. (1) Proprietarii sau locatarii vor lua măsuri operative pentru asigurarea curăţeniei în casele de locuit, pentru igienizarea şi refacerea zugrăvelilor, pentru întreţinerea şi repararea acoperişurilor şi instalaţiilor comune.
Art.13. Operatorii economici autorizaţi pentru lucrări de construcţii cât şi persoanele fizice care execută astfel de lucrări au următoarele obligaţii:
a)       să împrejmuiască, să semnalizeze şi să asigure conservarea corespunzătoare, cu evitarea oricăror riscuri, până la reînceperea lucrărilor, a construcţiilor începute pe baza autorizaţiilor legal eliberate şi nefinalizate, în termenul prevăzut; 
b)       să nu depoziteze pământ, moloz sau materiale de construcţii pe domeniul public sau privat al comunei, ci doar în locurile special amenajate;
c)       depozitarea materialelor de construcţii să se facă în aşa fel încât să ducă la protejarea spaţiului verde, asigurarea curăţeniei amplasamentului, trotuarului şi carosabilului, asigurarea siguranţei circulaţiei pietonale şi rutiere;
d)       să degajeze imediat grămezile de pământ, moloz sau orice alte reziduri şi să le transporte pe traseele şi în locuri special amenajate în acest scop, în condiţiile impuse prin autorizaţie, şeful punctului de lucru fiind obligat a specifica în foaia de parcurs, pentru conducătorul auto, locul de depozitare şi traseul de urmat prin municipiu;
e)       să menţină curăţenia pe căile publice ce deservesc zona de construcţii şi să evite producerea şi răspândierea prafului prin stropirea cu apă a părţilor din clădirea în curs de demolare şi a molozului încărcat în vehicule;
f)        să obţină aprobările legale privind închiderea sau ocuparea străzilor şi să asigure permanenţă  funcţionarea mijloacelor de semnalizare rutieră sau pietonală pentru siguranţa circulaţiei pe sectoarele de drum afectate;   
g)       să ia măsuri pentru refacerea calităţii de mediu în zonele de impact, la terminarea lucrărilor.
Art.14. Constituie contravenţie la normele privind buna gospodărire, întreţinere şi folosire a construcţiilor de orice fel şi se sancţionează cu amendă următoarele fapte:
	Pct.
	Descrierea faptei
	Amenda (lei)

	
	
	Persoane
fizice
	Persoane juridice

	1
	Neînlocuirea geamurilor sau vitrinelor sparte precum şi a firmelor uzate sau deteriorate.
	100 – 1000
	250 – 2000

	2
	Neafişarea numărului de imobil alocat de autoritatea locală.
	50 – 200
	100 – 500

	3
 
 
	Degradarea sau murdărirea în orice fel a clădirilor publice şi/sau a monumentelor amplasate în locuri publice, inclusiv prin expunerea de afişe ori anunţuri, precum şi scrierea diferitelor inscripţii pe ziduri, porţi, uşi, geamuri, panouri şi altele asemenea.
	100 – 1000
	300 – 2000

	4 
	Neefectuarea lucrărilor de curăţare, toaletare şi văruire periodică a arborilor aferenţi proprietăţii.
	50 – 500
	150 – 1000

	5
	Aruncarea pe străzi sau trotuare a zăpezii din curţi şi spaţiile verzi din jurul imobilelor de locuit.
	100 – 1000
	300 – 2000

	6
	Neîndeplinirea oricăreia din obligaţiile prevazute la art. 9
	500-2000
	1000-2500

	7
	Neîndeplinirea oricăreia din obligaţiile prevăzute la art.10.
	200 – 2000
	500-2500

	8
	Nerespectarea oricăreia din obligaţiile prevăzut la art.12.
	150 – 1000
	 

	9
	Nerespectarea oricăreia din obligaţiile prevăzute la art.13.
	200 – 1000
	700 – 2500


 
CAPITOLUL 3
Contravenţii privind convieţirea socială, ordinea şi liniştea publică, practicarea unui comerţ civilizat şi respectarea normelor de igiena pe raza Comunei Blȃndești
Art.15. Constituie contravenţie la normele privind convieţuirea socială, ordinea şi liniştea publică, practicarea unui comerţ civilizat şi respectarea normelor de igiena în comuna Blȃndești, săvârşirea oricăreia din următoarele fapte:
	Pct.
	Descrierea faptei
	Amenda (lei)

	
	
	Persoane
fizice
	Persoane juridice

	1
 
	Creşterea animalelor şi păsărilor de orice fel în alte locuri decât cele amenajate în acest scop pe terenul proprietate privată, cu respectarea normelor sanitar-veterinare şi a unei distanţe corespunzătoare, astfel încât să nu aducă prejudicii proprietăţilor învecinate. 
	100 – 1000
	1000 – 2500

	3
 
	Creşterea animalelor şi păsărilor în incinta rampelor de gunoi sau în locuri care prezintă pericol de îmbolnăvire.
	150 – 1000
	500 – 2000

	4
 
	Crearea pentru colocatari sau coproprietarii unui condominiu de disconfort fonic peste 50dB ziua, respectiv 40dB noaptea sau prin mirosuri pestilenţiale ori prin urme biologice provocate de deţinerea în locuinţă a unor animale sau păsări.
	250 – 1000
	500 – 2000

	5
 
	Neȋncheierea sau nerespectarea contractului  de evacuare a reziduurilor colectate în fosa septică. 
	200 – 2000
	1000 – 2500

	6
 
	Amplasarea de platforme pentru depozitarea gunoiului animalier în curţi sau grădini la o distanţă mai mică de 30 m de locuinţele limitrofe sau căile publice, respectiv de 50 m faţă de instituţii sau obiective sociale (şcoli, grădiniţe, parcuri).
	100 – 500
	 

	7
 
	Nerespectarea distanţei de minim 5 m a amplasamentului adăpostului (cuşca) câinelui faţă de casele învecinate, precum şi lăsarea liberă a acestora ziua şi/sau noaptea.
	50 – 250
	 

	8
	Necurăţirea de către proprietarii de animale a excrementelor lăsate de acestea în toate locurile publice unde circulaţia le este permisă sau nu.
	50 – 250
	 

	9
	Neinscripţionarea, de către deţinătorii de câini, la calea de acces în proprietate (curte) a unei plăcuţe cu privire la existenţa câinilor declaraţi periculoşi.
	50 – 250
	 

	10
	Obstrucţionarea serviciilor specializate ale autorităţii locale  în luarea măsurilor privind gestionarea problemei câinilor comunitari.
	100 – 500
	 

	11
	Amplasarea de tonete şi chioşcuri fără autorizaţie, a meselor, scaunelor, băncilor, vaselor cu flori tăiate, a mărfii etc. în locuri cu destinaţie publică, adică pe trotuare,alei,terase, peroane, săli de aşteptare, în parcuri etc
	300-1000
	500-2000

	12
	Vânzarea de mărfuri, de produse vegetale, flori, seminţe etc. în altă parte decât spaţiile special amenajate şi autorizate de către autoritatea publică
	200-500
	500-1000

	13
	Vânzarea produselor din lapte şi carne în afara locurilor amenajate special şi fără a avea avizul organelor sanitar-veterinare
	200-500
	500-1000

	14
	Vânzarea mărfurilor industriale sau a legumelor, a fructelor sau a altor produse agro-alimentare, în alte locuri decât cele special amenajate şi destinate acestui scop
	200-500
	500-1000

	15
	Practicarea comerţului sau desfăşurarea unei activităţi de prestare servicii fără autorizaţii sau alte acte prevăzute de lege
	300-1000
	500-2500

	16
	Refuzul comercianţilor de a achita taxele legale în piaţă, bazar şi obor
	100-500
	300-1000

	17
	Dormitul pe bănci, în canale, în clădiri dezafectate, pe mobilierul din locurile de joacă pentru copii ori din pieţe, pe trotuare, pe spaţiile verzi, în parcuri sau în alte locuri publice.
	50 – 250
	 

	18
	Nerespectarea tăbliţelor şi afişajelor cuprinzând obligaţii sau  interdicţii pentru anumite activităţi (fumatul, aprinderea focului, consumul de  alcool, fotografiatul, trecerea şi altele asemena).
	200 – 1000
	 

	19
	Poluarea sonoră produsă din clădiri sau autovehicule/vehicule, prin claxonări abuzive, zgomote produse de tobele de eşapament defecte, prin accelerarea ostentativă a motorului, prin alte zgomote, prin ţipete, muzica la volum maxim, cântece, strigături, prin portavoce sau difuzoare care se folosesc fără aprobare, acostarea de persoane însoţită de injurii epitete, provocări , etc
	300-1000
	 

	20
	Desfășurarea unor acțiuni de colectare a unor sume de bani, sub orice formă, pe străzi sau ȋn alte locuri publice, fără aprobarea autorității locale.
	100-500 
	200-1000


 
CAPITOLUL 4
Contravenţii privind utilizarea domeniului public şi privat al Comunei Blȃndești
Art.16. Constituie contravenţie privind utilizarea domeniului public şi privat al Comunei Blȃndești săvârşirea oricăreia din următoarele fapte:
	Pct.
	Descrierea faptei
	Amenda (lei)

	
	
	Persoane
fizice
	Persoane juridice

	1
 
	Abandonarea pe domeniul public a aparatelor de orice fel, a utilajelor defecte, tonetelor sau chioşcurilor, construcţiilor metalice,  a  autovehiculelor sau vehiculelor degradate,  sau dezmembrate ori a pieselor sau elementelor de caroserie ale acestora.
	200 – 1500
	500 – 2500

	2
 
	Murdărirea domeniului public prin efectuarea unor lucrări de reparaţii la autovehicule şi/sau altele asemenea, precum şi prin scurgerile de carburanţi, lubrifianţi, produse inflamabile, toxice sau de altă natură.
	100 – 1000
	250 – 2500

	3
 
	Neaducerea la starea iniţială a terenului afectat de lucrări tehnico – edilitare, în maxim 24 ore de la terminarea lucrărilor de săpătură. 
	200 – 2000
	500 – 2500

	4
 
	Executarea lucrărilor de foraje şi escavări pentru realizarea de puţuri de captare pânze freatice pe domeniul public sau privat al  comunei Blȃndești fără aprobarile legale.
	100 – 1000
	250 – 2500

	5
 
 
 
 
 
 
	Desfiinţarea, demontarea, deteriorarea sau aducerea în stare de neîntrebuinţare în orice mod a dotărilor aferente utilităţilor publice (hidranţi, conducte, tablouri electrice, capace şi/sau cămine de vizitare a reţelei subterane, guri aerisire gaze şi altele asemenea), a mobilierului urbanistic, inclusiv din cimitire, baze sportive şi spaţii de joacă pentru copii (bănci, jardiniere, coşuri de gunoi, obiecte de artă sau ornamentale, lampadare, panouri publicitare şi de afişaj, fântâni arteziene, bazine şi altele asemenea).
	500 – 2000
	1000 – 2500

	6
 
 
	Folosirea mobilierului urbanistic de orice fel sau a oricăror altor bunuri aparţinând domeniului public sau privat al comunei în alt scop decât cel potrivit destinaţiei acestora.
	100 – 1000
	250 – 2500

	7
 
	Folosirea bunurilor, amenajărilor sau instalaţiilor de joacă pentru copii de către persoane majore.
	50 – 500
	 


 
CAPITOLUL 5
Contravenţii privind afişarea materialelor publicitare în comuna Blȃndești
Art.17. Constituie contravenţie la normele privind publicitatea în comuna Blȃndești săvârşirea oricăreia din următoarele fapte:
	Pct.
	Descrierea faptei
	Amenda (lei)

	
	
	Persoane
Fizice
	Persoane juridice

	 
1
 
	Aplicarea de afişe, postere sau anunţurilor publicitare pe clădiri, pe autovehicule, stâlpi, mobilier stradal, indicatoare sau în alte locuri aparţinând domeniului public sau privat al comunei, cu excepţia celor autorizate, precum şi neachitarea taxei legale prevăzută pentru astfel de cazuri.
	100 – 1500
	500 – 2500

	2
	Folosirea mijloacelor de transport în scopuri publicitare fără acordul autorităţii locale şi fără achitarea taxelor legale. 
	100 – 1000
	250 – 2000

	3
 
	Neafişarea la locul de desfăşurare a activităţii, de către persoane fizice autorizate, întreprinderi familiale, întreprinderi individuale sau persoane juridice, a denumirii, sediului social şi a numărului de înregistrare în Registrul Comerţului.
	 
	150 – 2500

	4
 
	Neprezentarea în termenul stabilit de organul de control a documentelor legale pentru desfăşurarea de activităţi comerciale, solicitate în momentul efectuării controlului.
	 
	200 – 2500


 
CAPITOLUL 6
Dispoziţii finale
 
Art.18. Odată cu amenda, în procesul verbal de contravenţie se va stabili în sarcina contravenientului şi obligaţia recuperării pagubelor constatate, cuantumul acestora urmând a fi stabilit de organele de specialitate ale autorităţii locale. 
Art.19. Plata amenzii contravenţionale nu exonerează pe cel sancţionat de achitarea contravalorii stabilite pentru prejudiciul adus prin săvârşirea faptei.
Art.20. Cuantumul amenzilor contravenţionale stabilite în sarcina persoanelor juridice prin prezentul act normativ se aplică şi persoanelor fizice autorizate, întreprinderilor individuale sau familiale. 
Art.21. Neluarea măsurilor de către parinţi, tutori sau persoanele cărora li s-a încredinţat spre creştere şi educare un minor fară venituri proprii, necesare pentru a-l împiedica să savârşească faptele contravenţionele cuprinse în prezenta hotărâre, constituie contravenţie şi se sancţionează  cu amendă de la 100 la 500 lei.
Art.22. În aplicarea prezentei hotărâri se va ţine seama de dispoziţiile art.1349 din Legea nr.287/2009 privind Codul Civil privind răspunderea pentru pagubele cauzate de animale sau din ruina unui edificiu precum şi de celelalte acte normative incidente.
Art.23. Constatarea contravenţiilor, stabilirea şi aplicarea sancţiunilor contravenţionale cuprinse în prezenta hotărâre se face de către Poliţia Româna, Jandarmerie, alte organe ale statului de control şi împuterniciţii primarului .
Art.24. Cuantumurile minim şi maxim ale amenzilor sunt stabilite în lei (RON), iar plata amenzii aplicate se poate face direct la casieriile Primăriei Comunei Blȃndești sau prin virament în contul deschis la Trezoreria mun. Botoșani, cod IBAN nr. _______________________________ deschis la Trezoreria Botoșani, cod fiscal nr. 16406308.                 
Art.25. Contravenţiilor prevăzute în prezenta hotărâre le sunt aplicabile prevederile OG  nr. 2/2001 privind regimul juridic al contravenţiilor, cu modificările şi completările ulterioare, cu excepţia dispoziţiilor privind plata a jumătate din minimul amenzii.
Art.26. La data intrării în vigoare a prevederilor prezentei hotărâri se abrogă orice alte dispoziţii contrare stabilite prin hotărâri ale Consiliului Local al Comunei Blȃndești.
Art.27. Cuantumul amenzilor  se va actualiza anual, prin hotărâre a Consiliului local, cu respectarea prevederilor legale.
Art.28. Prezenta hotărâre intră în vigoare la 30 de zile de la data aducerii la cunostinta.
Art.29.  Primarul comunei Blândeşti va asigura executarea prevederilor  prezentei hotărâri.

Inițiator proiect,

p’Primar

Viceprimar Constantin Ciobanu
